Diari Oficial de la Generalitat Valenciana


Sumari del DOGV 8494, del 26-02-2019 (2019/1490)

RESOLUCIÓ de 8 de febrer de 2019, del Servei Territorial de Transports de València, per la qual s'autoritzen a prendre servei les persones titulars de les autoritzacions del taxi residenciades en àrees funcionals diferents de la residència de la seua autorització, amb motiu de diversos esdeveniments que tindran lloc al llarg de l'any 2019.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8494

Data del DOGV
:   26-02-2019

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2019/1490


Data del document
:   08-02-2019

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * taxi

RESOLUCIÓ de 8 de febrer de 2019, del Servei Territorial de Transports de València, per la qual s'autoritzen a prendre servei les persones titulars de les autoritzacions del taxi residenciades en àrees funcionals diferents de la residència de la seua autorització, amb motiu de diversos esdeveniments que tindran lloc al llarg de l'any 2019. [2019/1490]  
  
L'article 21.3 de la Llei 13/2017, de 8 de novembre, de la Generalitat, del taxi de la Comunitat Valenciana, estableix «En cas de situacions temporals en què s'espere afluència de persones viatgeres que no puguen ser ateses pels taxis de l'àmbit corresponent, la conselleria competent en matèria de transports podrà autoritzar que hi operen els taxis residenciats en altres àmbits limítrofs o pròxims i a tarifa pròpia de l'àmbit de residència de l'autorització o, si escau, a tarifa interurbana».  
  
A l'efecte de garantir una oferta de servei de taxi adequada, a l'important increment de demanda d'aquest servei de transport durant els dies de diverses celebracions, es considera oportú permetre la presa de servei a les persones titulars de les autoritzacions del taxi residenciades en àrees funcionals diferents de la pròpia de la residència del titular.  
  
Consultades les associacions representatives del sector i d'acord amb el que es disposa en l'article 20.2 del Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori, resolc:  
  
Primer  
Autoritzar, des de les 20.00 hores del dia 23 de juny de 2019 fins a les 08.00 hores del dia 24 de juny de 2019, celebració de la nit de Sant Joan, a prendre servei en l'àrea funcional de Gandia, a Tavernes de la Valldigna i en l'àrea de prestació conjunta de la Safor, els titulars de l'àrea funcional de Gandia, de Tavernes de la Valldigna i de l'àrea de prestació conjunta de la Safor. Durant aquest període de 12 hores, els titulars de taxi d'aquests tres àmbits funcionals, podran prendre i deixar serveis en els tres àmbits citats. Se'ls reconeix una preferència per a prendre servei, a les autoritzacions de taxi residenciades en el seu àmbit funcional.  
  
Segon  
Autoritzar durant els dies 19, 20, 21 i 22 de juliol de 2019, amb motiu de la celebració del Pirata Rock Festival 2019 en el polígon Benieto de Gandia, a prendre servei en l'àrea funcional de Gandia, els titulars de les autoritzacions de taxi de l'àrea de prestació conjunta de la Safor, de Tavernes de la Valldigna i recíprocament als titulars d'autoritzacions del taxi de Gandia. Es reconeix una preferència per a prendre servei a les autoritzacions de taxi residenciades a Gandia.  
  
Tercer  
Autoritzar durant els dies 24, 25, 26, 27, 28 i 29 de juliol de 2019, amb motiu de la celebració del Festival Iboga Summer a la platja de Tavernes de la Valldigna, el fet que els titulars de les autoritzacions de taxi de l'àrea de prestació conjunta de la Safor, Alzira, Carcaixent Favara, Gandia i Cullera podran prendre servei en l'àrea funcional de Tavernes de la Valldigna i recíprocament als titulars d'autoritzacions del taxi de l'àrea funcional de Tavernes de la Valldigna. Es reconeix una preferència per a prendre servei a les autoritzacions de taxi residenciades a Tavernes de la Valldigna.  
  
Quart  
Autoritzar durant els dies 8, 9, 10, 11 i 12 d'agost de 2019, amb motiu de la celebració de Medusa Sun Beach Festival a la platja de Cullera, el fet que els titulars de les autoritzacions de taxi de l'Àrea de Prestació Conjunta de la Safor, Sueca, Favara, Gandia, Tavernes de la Valldigna, Alzira, Algemesí, Carcaixent i de l'Àrea de Prestació Conjunta de València, puguen prendre servei en l'àrea funcional de Cullera i recíprocament als titulars de les autoritzacions de taxi de Cullera. Es reconeix una preferència per a prendre servei a les autoritzacions de taxi residenciades a Cullera.  
  
Cinqué  
Autoritzar durant els dies 22, 23, 24 i 25 d'agost de 2019, amb motiu de la celebració de Mediterrània Festival a Tavernes de la Valldigna, el fet que els titulars de les autoritzacions de taxi de l'àrea de prestació conjunta de la Safor, Alzira, Carcaixent Favara, Gandia i Cullera podran prendre servei en l'àrea funcional de Tavernes de la Valldigna i recíprocament als titulars d'autoritzacions del taxi de l'àrea funcional de Tavernes de la Valldigna. Es reconeix una preferència per a prendre servei a les autoritzacions de taxi residenciades a Tavernes de la Valldigna.  
  
  
Sisé  
Autoritzar durant el dia 29 d'agost de 2019, dia de celebració de la Tomatina de Bunyol, els titulars d'autoritzacions de taxi de l'àrea de prestació conjunta de València i de l'àrea de prestació conjunta de Requena-Utiel/Vall de Cofrents-Aiora, a prendre servei en l'àrea funcional de Bunyol, i els titulars d'autoritzacions de taxi de l'àrea funcional de Bunyol a prendre servei en les citades àrees de prestació conjunta. Es reconeix una preferència per a prendre serveis a les autoritzacions de taxi residenciades al terme municipal de Bunyol.  
  
Seté  
Autoritzar durant els dies 15, 16 i 17 de novembre de 2019, en els quals es disputa el gran premi de moto GP 2019 en el circuit Ricard Tormo de Cheste, el fet que les persones titulars de les autoritzacions del taxi residenciades en les àrees funcionals limítrofes amb l'àrea funcional de Cheste, les de l'àrea de prestació conjunta de València i a les de l'àrea de prestació conjunta de Requena-Utiel/Vall de Cofrents-Aiora, puguen prendre servei en l'àrea funcional de Cheste, i recíprocament per als titulars de les autoritzacions de Cheste. Es reconeix una preferència per a prendre serveis a les autoritzacions de taxi residenciades al terme municipal de Cheste.  
  
Huité  
Autoritzar durant els dies 29, 30, 31 de desembre de 2019 i 1 de gener de 2020, celebració del Festival Festivern 2019-2020, a Tavernes de la Valldigna, a prendre servei les persones titulars de les autoritzacions de taxi residenciades en l'àrea de prestació conjunta de la Safor, Alzira, Carcaixent Favara, Gandia i Cullera, i recíprocament als titulars d'autoritzacions del taxi de l'àrea funcional de Tavernes de la Valldigna. Es reconeix una preferència per a prendre serveis a les autoritzacions de taxi residenciades al terme municipal de Tavernes de la Valldigna.  
  
La present resolució es dicta per delegació de competències de la Direcció General d'Obres Públiques, Transport i Mobilitat, ordenada per Resolució de 8 de maig de 2017, de delegació de funcions en els serveis territorials de Transports (DOGV 8052, 31.05.2017). La resolució adoptada es considera dictada per l'òrgan delegant. Tot això de conformitat amb l'article 63 de la Llei 5/1983, de 30 de desembre, del Consell, i article 9, de la Llei 40/2015, d'1 d'octubre, de règim jurídic del sector públic.  
Contra la present resolució que no esgota la via administrativa, es podrà interposar recurs d'alçada davant el secretari autonòmic d'Habitatge, Obres Públiques i Vertebració del Territori en el termini d'un mes, a comptar des de l'endemà de la publicació en el Diari Oficial de la Generalitat Valenciana, d'acord amb el que estableixen els articles 121 i 122 de la Llei 39/2015 d'1 d'octubre, del procediment administratiu comú de les administracions públiques, sense perjudici que s'utilitze qualsevol altra via que es considere oportuna.  
  
València, 8 de febrer de 2019.- La cap del Servei Territorial de Transports de València: Elena Herrero García.